مدونة الأشغال اليدوية
#000000
مدونة خاصة بالاعمال اليدوية و اعادة التدوير و الديكورات المنزلية
#000001
افكار لتجديد المطبخ الخشب القديم
#000002
سؤال مهم قبل ما اشارك معاكم أفكار لتجديد المطبخ او اى اثاث أمتى تقررى تغيرى و ازاى هو ده السؤال المهم !
#000003
اولا صباح الفل عاوزه اتناقش معاكم فى موضوع مهم
دلوقتى ماشاء الله انا شايفه ان الستات بقت شاطرة جدا و فعلا ابتدوا يغيروا و يجددوا فى بيتهم لدرجه وصلت انهم بيبيضوا مطابخهم وده شىء ممتاز و مفرحنى جدا جدا خصوصا ان هو ده اللى انا بحاول انشره و اعلمه فى شغلى و فيديوهاتى زى فيديو تجديد الجزامة القديمه من هنا
#000004
امتى تقررى تغيرى و ازاى هو ده السؤال المهم !
اولا قرار التغير بيجى مش علشان انتى زهقانه او عاوزه تقلدى و بس
#000005
لا طبعا فكره ال recycle هنا انك بتعيدى استخدام حاجه كانت اصلا حتترمى او تبوظ او جيبتي مثلا مطبخ غصب عنك او اللون مش على مزاجك من الاول ومضايقك نفسيا
لكن حرام بصراحه الاقى عروسه لسه متجوزه من سنتين راحت دهنت مطبخها علشان يبقى شكله تركى و على الموضه انتى ممكن تجيبى حاجات بسيطه تنطق المكان مثلا اشترى زرع اعملى ديكورات بسيطه اعملى أرفف خشب غيرى الستاره او السجاده حتغير معاكى شكل المطبخ تماما ( مثال الصوره رقم ١ و ٢)
#000006
طيب نفترض انك خلاص مصممه انك تجددى المطبخ
يبقى هنا لازم تختارى صح
#000007
ملكيش دعوه بالموضه لازم تختارى اللى يليق على بيتك و عفشك مينفعش ابدا ان يكون لون السيراميك و الحيطه و السجاد و الستاير بنى و انتى تقررى تختارى لون البينك و التركواز لمجرد انك عاوزه مطبخك يبقى تركى
بصراحه مطابخ الأتراك جميله بس هما عندك الحيطان و العفش كله فواتح ابيض و بينك و روز فبيختاروا الالوان اللى تليق ليهم هما مش احنا
#000008
طيب منا عاوزه اجدد اعمل ايه ؟؟
شوفى اكتر لون غالب فى مطبخك و ابتدى ابنى عليه الالوان اللى تليق فيه مطابخ اجانب حلوه اوى و منسقه جدا و حيكون منها تجديد بس فى الاخر البيت كله شكل و استايل واحد
#000009
مثال لو المطبخ عندك اللون الغالب فى الاساس البنى او نبيتى او غوامق عموما فممكن تلونى الدواليب بالابيض زى (الصور من رقم ٣ الى رقم ٧ ) و تختارى ستاره شيك تغير الشكل مع شويه زرع مثلا او برواز شيك
#000010
اتمنى تكونوا استفدتوا من كلامى و الله العظيم مقصدش حاجه تزعل حد بس الكلام طالع من قلبى و للمصلحه العامه و مستنيه اشوفك افكاركم الحلوة
#000012
شمع البرافين و إستخدامة فى صناعة الشموع
#000018
شمع البرافين و إستخدامة فى صناعة الشموع شمع البرافين خصائصة : • شمع مستخرج من البترول •يتميز باللون الأبيض او ال...
#000019
تصميم و برمجة نرمين الحلوانى
#000021